**Oslo, 16. desember 2016**

 **Fasaderehabilitering – infobrev # 02**

# INVITASJON TIL INFOMØTE TORSDAG 12 JAN. KL.18.00

**Infomøte**Torsdag 12. januar kl 18.00 vil det holdes et informasjonsmøte for alle sameiere der byggeleder fra Armana AS og byggekomiteen vil presentere all tilgjengelig informasjon om oppstart og fremdrift. Det jobbes med å finne egnede lokaler til dette. Info om lokaler vil komme i løpet av uke 1 i januar.  **Orientering**Sameiets generalforsamling har i ekstraordinært årsmøte den 7. september 2016 vedtatt å gjennomføre nødvendig vedlikehold av tak og fasader organisert som ett prosjekt. Styret og BK er informert om at konkurransedokumenter straks er klart til utsending med tilbudsfrist til 15. januar 2017. Tilbudene vil deretter bli evaluert av byggeleder og innstilling blir deretter lagt frem til byggekomiteen. Avklaringer og forhandlinger med utvalgt entreprenør vil etter dette kunne skje raskt.  **Status**Avgjørelse om valg av entreprenør forventes tatt i slutten av januar 2017 og med påfølgende rask oppstart. Det legges avgjørende vekt på tilbudssum, kvalitet, ressurser og den byggetid som entreprenørene tilbyr. Vi forventer at oppstart med montering av stillaser og riggplass kan skje tidligst i uke 5, senest i uke 7. En foreløpig forventet sluttføring av prosjektet er satt til utgangen av 2017.  **Riggområder**Vedlagt er en foreløpig riggplan som kun er å betrakte som et skissert forslag til entreprenør. Vår byggeleder vil etter kontrahering se på alternativer og vil avklare detaljer i riggplanen i samråd med entreprenør. Avgjørende for endelig plassering vil være entreprenørens tilbud av løsninger og hva som er mest kostnadseffektivt og rasjonelt med tanke på drift og gjennomføring.  **Oppstartsfasen og driftsfasen**Selve montering av stillas vil ha en varighet på ca 3-4 uker. Snarest mulig etter oppstart vil arbeider med nedhugging av puss starte opp, samt at piggearbeider for betongrehabilitering vil bli påstartet. Dette er for å utnytte de kalde vintermånedene best og slik at senere temperaturavhengige arbeider kan påstartes straks værforholdene tilsier det. Det vil derfor bli lagt opp til en mer intens bemanning og drift i de første vintermånedene, for å samle de mest støyende arbeidene til et begrenset tidsrom som mulig. Bemanning vil derfor være vesentlig høyere enn normalt, også for å sikre størst mulig trygghet for ferdigstillelse til utgangangen av 2017.

Denne første perioden, med de mest støyende arbeidene, forventes å ha en varighet på ca 3 måneder. Deretter vil det gjennom hele prosjektets driftsfase være enkelte perioder av støyende arbeider.

**Arbeidstid gjennom hele prosjektet vil være:**Mandag – fredag 07:00 – 18:00 (støyende arbeider 07:30 – 17:00)
Lørdag 09:00 – 16:00 (støyende arbeider 10:00 – 15.00)

**Organisering**
Styret har engasjert Armana AS til å forestå byggeledelse og har nedsatt en egen byggekomité som ivaretar sameiets ansvar og sikrer kontaktflyt mellom byggelder, styret og eiere.

Det er entreprenøren som skal følge opp daglige forhold på byggeplassen og vår engasjerte byggeleder vil informere byggekomiteen videre om alle nødvendige forhold.
Byggekomiteen informerer om prosessen gjennom jevnlige infoskriv som blir hengt opp på tavler i alle oppganger og publieres samtidig på hjemmesiden [www.we4.no](http://www.we4.no).

**Kontakt**

Alle eventuelle spørsmål til rehabiliteringen skal rettes til byggekomiteen skriftlig via e-post til bk@we4bygg.no eller i postkassen til styret i oppgang 4A.

Meldinger på telefon og sms vil ikke bli besvart.

Med vennlig hilsen

Byggekomiteen